1.pielikums

Daugavpils domes

2023. gada \_\_\_ . \_\_\_\_\_\_

lēmumam Nr. \_\_\_\_

**Projekta “Latgales viesmīlības festivāls “GOSTŪS LATGOLĀ”” apraksts**

|  |  |
| --- | --- |
| **Projekta pieteicējs:** | Daugavpils pilsētas pašvaldības tūrisma attīstības un informācijas aģentūra |
| **Projekta ilgums:** | Projekta īstenošanas termiņš saskaņā ar Projekta pieteikumu ir no 2023. gada 29. maija līdz 2023. gada 15. septembrim |
| **Projekta mērķis:** | Veicināt Daugavpils, Latgales iedzīvotāju, kā arī tūristu interesi par Latgales reģiona kulināro un nemateriālo kultūras mantojumu. Latgales kulinārā mantojuma saglabāšana, kas rada iespēju dažādu kultūru un tautību cilvēkiem satikties un apmainīties ar pieredzi un zināšanām. |
| **Projekta izmaksas:** | **Projekta izmaksas 1000,00 EUR** tiek finansētas no Valsts Kultūrkapitāla fonda mērķprogrammas “Latviešu vēsturisko zemju attīstības programma”.Projekta atbalsts paredz atlīdzību radošo darbnīcu izmaksas. |
| **Projekta galvenās aktivitātes:** | * Organizēt vienas dienas festivālu “GOSTŪS LATGOLĀ” Daugavpilī 2023.gada 29. jūlijā, Vienības laukumā - Latgales viesmīlības svētkus un radošās darbnīcas.

Latgale jau izsenis iemantojusi Latgales viesmīlīgākā reģiona statusu un Daugavpils Vienības laukums uz vienu dienu pārtaps par Latgales viesmīlības centru - galdi, ēdieni, dzērieni, mūzika un meistarklases. Katrs varēs atnākt ar saviem groziņiem, pagaršot un kopā piedalīties Latgales kultūras meistardarbnīcās, būs iespēja iegādāties Latgales ēdienus un dzērienus no vietējiem mājražotājiem. Uz skatuves notiks vietējo amatnieku radošo darbnīcu uzstāšanās. Katra aktivitāte ir unikāla Daugavpils kultūras pasākumu virknē, tā dos iespēju vienot Latgales mājražotājus (uzņēmējus), tūrisma nozares pārstāvjus, māksliniekus, kā arī dos iespēju visiem pilsētas iedzīvotājiem un Daugavpils viesiem satikties un iesaistīties Latgales svētkos - GOSTŪS LATGOLĀ. Visas aktivitātes notiks Šmakovkas muzeja festivāla ietvaros, popularizējot vietējo tūrisma piedāvājumu, kulināro un nemateriālo mantojumu.Festivāla programmā:● Daugavpils nacionālo biedrību kulinārās meistarklases;● Tautas deju ansambļu uzstāšanās;●Latgales amatnieku (keramiķu, koktēlnieku, kalēju) prasmju demonstrējumi;● Šmakovkas darināšanas meistarklase;● Radošā darbnīca Šmakovkas muzeja telpās;● Mini zoodārzs;● Mājražotāju tirdziņš. |
| **Kopējais sasniedzamais rezultāts:** | Festivāls “GOSTŪS LATGOLĀ” veicinās vietējo un ārzemju tūristu izpratni par Latgales reģiona savdabīgo kultūrvidi, vēsturi, tradīcijām, kulināro mantojumu un nemateriālo kultūras mantojumu. Veicinās izpratni par šmakovkas nozīmi reģiona kulinārā mantojuma kontekstā, kā arī sniegs pilnīgāku ieskatu par gastronomiskā tūrisma iespējām Latgales reģionā, popularizējot Daugavpili un Latgali, kā tūristiem pievilcīgu galamērķi, veicinās lokālpatriotismu un interesi par reģiona vēstures, tradīciju un nemateriālā kultūras mantojuma pētniecību. Projekta īstenošanas rezultātā pieaugs izpratne un informētības līmenis par Latgales kulināro mantojumu, reģiona vēsturi, tradīcijām un gastronomiskā tūrisma piedāvājumu un iespējām.Katru gadu Latgales tūrisma attīstībā vērojams dinamisks apmeklētāju pieaugums. Festivāls “GOSTŪS LATGOLĀ” 2021. gadā pulcēja 6000 apmeklētāju, 2022. gadā 9000 apmeklētāju. Šogad tiek prognozēts apmeklētāju skaits no 10 000 – 12 000. Daudzpusīga festivāla programma sekmēs vēlmi pavadīt ilgāku laiku Daugavpilī un Latgalē. Iepazīšanās ar vietējiem (Latgales) mājražotājiem, māksliniekiem un muzejiem motivēs festivāla viesus atgriezties Latgalē, lai iepazītu vairāk reģiona kultūrvēsturisko un kulināro mantojumu. |
| **Projekta īstenošanas vieta:** | Ekspozīcija “Šmakovkas muzejs”, Rīgas iela 22A, Vienības laukums |

Domes priekšsēdētājs A.Elksniņš